רשות המסים בישראל 

מכרז פומבי מס' 11/2014 לאספקת שירותי שינוע , אחסנה מכירה והשמדה של טובין שבתהליך אכיפת המכס.

1.	רשות המסים בישראל (להלן: "המזמין") מבקשת לקבל הצעות לאספקת שירותי שינוע , אחסנה, מכירה והשמדה של טובין שבתהליך אכיפת המכס בפריסה אזורית (צפון, דרום) (להלן: "המכרז"). המזמין רשאי לפצל את הזכייה במכרז בין המציעים לפי האזור הגיאוגרפי  כמפורט במסמכי המכרז. מציע רשאי להגיש הצעה ביחס לאזור אחד או יותר.
2.	יובהר כי האפוטרופוס הכללי רשאי להצטרף כמזמין למכרז ולהזמין שירות מן השירותים נשוא המכרז באמצעות ממונה על תחום החילוט או מי מטעמו. היה והאפוטרופוס הכללי יחליט להצטרף יחולו כל הוראות מכרז זה  בשינויים המחייבים. 
3.	משך ההתקשרות הוא החל מתקופת ההיערכות בתוספת חמש שנים עם אופציה של עורך המכרז להאריך את תקופת ההתקשרות לתקופה של עד חמש שנים נוספות, עד שנה אחת בכל פעם ועד 10 וחצי שנים סך הכל, בכפוף לחוק חובת המכרזים תשכ"ב - 1992, התקנות על פיו והוראות תקנון כספים ומשק המתפרסמות על ידי החשב הכללי במשרד האוצר. 
4.	על המציע לצרף להצעתו את המסמכים הבאים כתנאי להשתתפותו במכרז:
4.1.	מלוא התצהירים הנדרשים עפ"י חוק עסקאות גופים ציבוריים התשל"ו - 1976. 
4.2.	אישור עדכני על רישום במרשם המתנהל עפ"י דין לגבי תאגידים מסוגו של המציע ואישור עו"ד.
4.3.	אישור על היות המציע הבעלים או החוכר לדורות או השוכר או בעל אופציה להשכרה של מחסן באזור מתן השירות המוצע, או הבעלים או החוכר לדורות או השוכר או בעל אופציה כאמור על קרקע עליה ניתן לבנות מחסן כנדרש במכרז זה והממוקם באזור מתן השירות המוצע לתקופה אשר לא תפחת מתאריך 1.7.2015 ועד לתאריך 31.12.2025.
4.4.	צילום שובר התשלום לרכישת מסמכי המכרז.
4.5.	 ערבות בנקאית או ערבות של חברת ביטוח ישראלית על סך של 100,000 ₪  בתוקף עד ליום  26.3.2015. 
5.	על המציע לעמוד בכל אחד מתנאי הסף להלן:
5.1.	על המציע להיות הבעלים או החוכר לדורות או השוכר או בעל אופציה להשכרה של מחסן  או הבעלים או החוכר לדורות או השוכר או בעל אופציה כאמור על קרקע עליה ניתן לבנות מחסן   כנדרש במכרז והממוקמים  באזור מתן השירות המוצע לפי האזור הגיאוגרפי המפורט להלן, לכל תקופת ההתקשרות ואשר תוקפה לא תפחת מתאריך 1.7.2015 ועד תאריך 30.6.2025.
5.2.	המציע בעל ניסיון במתן שרותי אחסנה, ניהול ותפעול מחסן  בשטח שלא יפחת מ- 2,000 מ"ק אחסנה בשנים, 2011, 2013,2012, 2014 עד למועד הגשת ההצעה.
5.3.	המציע או קבלן/ני משנה מטעמו בעל ניסיון במתן שירותי גרירת כלי רכב ו/או הובלת מיטלטלין ו/או פריצה של לפחות שלוש מתוך חמש שנים האחרונות עד למועד הגשת ההצעות.  
5.4.	למציע קבלן/ני משנה המועסק/ים על ידו לצורך השמדת טובין (להלן: "קבלן ההשמדה"), בעל רישיון עסק בהתאם לסעיף 5.1 לתוספת לצו רישוי עסקים (עסקים טעוני רישוי), תשע"ג-2013 : אשפה ופסולת, למעט פסולת חומרים מסוכנים – איסופה הובלתה. 
על קבלן ההשמדה להיות בעל ניסיון במתן שירותי פינוי הובלה והשמדת טובין מסוגים שונים כמפורט בסעיף 3.8.2 לנספח ג'2 "מפרט שירותים", במשך שלוש שנים האחרונות (2011, 2012 ו- 2013), לשלושה גופים לפחות. על המציע לצרף להצעתו פרטי 3 אנשי קשר של גופים להם הוא סיפק שירותים מהסוג  המבוקש ובהיקף דומה למבוקש במכרז זה להוכחת ניסיונו כאמור.  כמו כן על המציע לצרף להצעתו  תעודה רשמית של קבלן ההשמדה המעידה על זכויותיו/יהם של קבלן/ני המשנה באתר/ים המורשה/ים לבצע השמדות כאמור או את הסכם ההתקשרות המעיד על זכויותיו/הם באתר/ים מורשה/ים לביצוע השמדות.	 
6.	על המציע ו/או על קבלן/ני משנה מטעמו לעמוד בכל תנאי הסף הנוספים ובמלוא הדרישות כמפורט במכרז.
7.	כתנאי לתחילת מתן השירותים על ידי הזוכה במכרז, יתחייב הזוכה להתאים, על חשבונו, את מערכת המחשב שברשותו לדרישות המזמין.
8.	מסמכי המכרז יימסרו למציע אשר יציג העתק משובר תשלום ע"ס 1,000 ₪ שלא יוחזרו, אשר ישולמו לפקודת המזמין, חשבון מס' 0-05005-5 בכל סניף של  בנק הדואר ברחבי הארץ
 (סמל הבנק 09 ) סניף ירושלים (מספר סניף 001).	
9.	את מסמכי המכרז ניתן לקבל החל מיום 28.5.2014  ועד ליום 22.9.2014, ברשות המסים בישראל, בניין ג'נרי רח' בנק ישראל 5 ירושלים קומה 3 חדר מס' 3547 (אצל הגב' רות סיני). 
      לכתובת זו ניתן גם לפנות בשאלות הבהרה בכתב עד ליום 26.6.2014 בשעה 15:00 בצירוף העתק משובר תשלום ע"ס 1,000 ₪. ניתן גם לפנות בפקס שמספרו 02-6668252 ובדוא"ל ruths@customs.mof.gov.il. שאלות ניתן להגיש רק לאחר רכישת מסמכי המכרז. 
10.	ניתן לעיין במסמכי המכרז באתר האינטרנט שכתובתו: www.mr.gov.il (לשונית מכרזים משרדיים(.
11.	את ההצעות יש להכניס לתיבת המכרזים במשרדי רשות המסים בישראל, בניין ג'נרי, רח'  בנק ישראל 5, ירושלים, קומה 3 ליד חדר 3531 לא יאוחר מיום  28.9.2014 בשעה 12:00.
      ההצעה תוגש במעטפה עליה יצוין שם המכרז ומספרו בלבד.

12.		המזמין רשאי לא לקבל אף אחת מההצעות שיוגשו ו/או לבטל את המכרז. 
13.		הזוכה במכרז יידרש לחתום על הסכם במתכונת ההסכם המצורף למסמכי המכרז.
14.		בסתירה בין הוראות מודעה זו לבין הוראות מסמכי המכרז, מסמכי המכרז יגברו.